CELEX: 32015R1721
Language: ro
Date: 2015-09-22 00:00:00
Title: Regulamentul de punere în aplicare (UE) 2015/1721 al Comisiei din 22 septembrie 2015 privind clasificarea anumitor mărfuri în Nomenclatura combinată

29.9.2015   
            
            
               RO
            
            
               Jurnalul Oficial al Uniunii Europene
            
            
               L 252/3
            
         REGULAMENTUL DE PUNERE ÎN APLICARE (UE) 2015/1721 AL COMISIEI
   din 22 septembrie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal.
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 septembrie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Bivalve marine întregi (Meretrix Meretrix, Meretrix lyrata), neseparate de cochilie, care au suferit un tratament termic, ulterior congelate, ambalate în mod compact în saci de tip plasă, prezentate în ambalaje de 10 kg
                  În timpul tratamentului termic, bivalvele marine sunt scufundate în apă cu temperatura cuprinsă între 98 °C și 100 °C, timp de cel puțin 7 de minute. În timpul scufundării, temperatura interioară a bivalvelor marine ajunge la cel puțin 90 °C, timp de 90 secunde.
                  Produsul nu este adecvat pentru consumul în această stare.
               
               
                  1605 56 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 1605 și 1605 56 00.
                  Simpla opărire (albire), care constă într-un tratament termic ușor și care nu are efectul unei preparări propriu-zise, nu exclude clasificarea în capitolul 3 [a se vedea, de asemenea, Notele explicative ale Nomenclaturii combinate (NENC) aferente capitolului 3, Considerații generale, punctul 2]. Cu toate acestea, bivalvele marine supuse unui tratament termic care a condus la o temperatură în interiorul bivalvei marine de cel puțin 90 °C, timp de 90 secunde, nu pot fi considerate albite, ci preparate.
                  În consecință, produsul trebuie clasificat la codul NC 1605 56 00 ca „bivalve marine preparate”.